cyanic-selkie/wikianc huggingface dataset:
Sofía Sánchez
Sofía Sánchez (født 23. august 1989) er en argentinsk synkronsvømmer. Hun representerte landet sitt under Sommer-OL 2012 i London, der hun ble nummer 22 i duett sammen med tvillingsøsteren Etel Sánchez.
Eik kirke
Eik kirke er en arbeidskirke fra 1988 på Eik i Tønsberg kommune, Vestfold fylke.
Byggverket er i mur og har 300 plasser.
Elvis: As Recorded Live on Stage in Memphis
Elvis: As Recorded Live on Stage in Memphis er et konsertalbum utgitt av Elvis Presley den 7. juli 1974. Albumet ble innspilt den 20. mars 1974.
Palmácia
Palmácia er en kommune i delstaten Ceará i nordøstregionen av Brasil.
Laura Asadauskaitė
Laura Asadauskaitė (født 28. februar 1984) er en litauisk femkjemper. Hun representerte landet sitt under Sommer-OL 2012 i London, der hun tok gull.
Under Sommer-OL 2020 i Tokyo som ble arrangert i 2021, tok hun sølv.
Bottchrus
Bottchrus er en slekt av løpebiller.
Utbredelse
Slekten er utbredt i Sørøst-Asia (Nepal, Filippinene), det forekommer også én art i Etiopia.
Systematisk inndeling
Slekten blir noen ganger regnet som en underslekt av Trichotichnus. Listen er ufullstendig.
7. divisjon fotball for menn (Oslo)
7. divisjon fotball for menn (Oslo) er en regionalliga i fotball under Oslo Fotballkrets. Fra og med sesongen 2011 var 7. divisjon det fjerde høyeste nivået i det regionale divisjonssystemet.
Zeltus amasa
Utseende
En middelsstor stjertvinge, bakvingen med tre lange, krøllete stjerter som henger som frynser bak vingen. Oversiden er blå ved roten, mesteparten av forvingen er svart. Undersiden er blek ved roten, okerfarget i den ytre delen, med brune tverrstriper og to svarte flekker ved bakhjørnet.
Utbredelse
Arten er utbredt i Sørøst-Asia, fra India i vest til Sumbawa i øst.
Douglas Cagas
Douglas «Dogo» R.A. Cagas (født i 1944 i Davao del Sur på Filippinene, død 10. juni 2021 i Digos) var en filippinsk politiker.
Han ble så valgt guvernør for Davao del Sur, og innehadde dette vervet til 2013, og igjen fra 2016 og til sin død.
Han ble beskyldt for å ha anstiftet til drapet av journalisten Nestor Bedolido i Digos i 2010, og etter at det fire år etter ble utstedt arrestordre gikk han selv til politiet. Han ble satt fri fra fengsel i 2016, men ble da beskyldt av senator Leila de Lima og av hennes sønn og Arrel Olaño, for å ha urettmessig tilskanset seg om lag 9,3 millioner pesos under sin tid som representant i Manila.
Cagas' kinesisk-filippinske hustru Mercedes Chan Cagas, og deres sønn Marc, gikk også inn i politikken.
Cagas døde av komplikasjoner forårsaket av covid-19 den 10. juni 2021, på Digos Medical Center, der han hadde vært til behandling i tre uker.
D-lån
D-lån (døgnlån) er lån en bank tar opp gjennom dagen og over natten fra Norges Bank.
Gjennom dagen i åpningstiden til Norges Banks oppgjørssystem kan bankene låne ubegrenset med ansvarlig kapital («reserver») rentefritt mot sikkerhet. Lånet omtales som D-lån gjennom dagen, eller intradag-lån, og må betales tilbake før systemet stenger om kvelden. Dersom en bank ikke tilbakebetaler intradag-lånet går det automatisk over til å bli et over-natten-lån som påløper rente. D-lån over natten løper fra oppgjørssystemet stenges om kvelden til systemet åpnes neste bankdag. Banker som har et underskudd av reserver (ikke nok ansvarlig kapital til å oppfylle kapitaldekningskravet) når Norges Banks oppgjørssystem stenger, må benytte seg av dette.
D-lån mot sikkerhet er en marginal finansieringskilde for bankene. Banksystemet vil under normale forhold ikke ha behov for D-lån. Hensynet til svingninger i enkeltbankers likviditet, blant annet utfra deres rolle i betalingsoppgjøret, tilsier imidlertid at bankene har tilgang til en automatisk låneadgang i Norges Bank. D-lånsadgangen fungerer som en likviditetsreserve for systemet sett under ett og virker som en støtpute mot uventede svingninger i likviditeten. D-lånsadgangen hindrer også for store renteutslag som følge av eventuell usikkerhet om fremtidig tilgang på likviditet.
Normalt vil ingen banker være villige til å låne midler i banksystemet til en rente som ligger høyere enn D-lånsrenten. I normale situasjoner vil D-lånsrenten derfor danne «taket» for de korte rentene, men dersom banksystemet må låne mer enn de kan stille sikkerhet for (for å dekke sitt likviditetsbehov) kan pengemarkedsrenten stige over D-lånsrenten.
Historie
D-lån stod for «dagslån» frem til endringen av låneforskriften 1. september 1999.
Døgnlånsrenten
Døgnlånsrenten settes av Norges Bank og beregnes daglig etterskuddsvis på grunnlag av kalenderdager. Det regnes 365 rentedager per år. Renten belastes bankens konto første oppgjørsdag etter at lånet er tatt opp. Dersom den første dagen og eventuelt påfølgende dager i en måned ikke er bankdager, vil renten for denne eller disse dagene belastes den andre oppgjørsdagen i den nye måneden.
Sikkerhet
D-lån ytes mot sikkerhet etter bestemmelsene i lovens Forskrift om bankers adgang til lån i Norges Bank § 9. Lånerammen tilsvarer verdien av pantsatte aktiva fratrukket den avkortingen som Norges Bank fastsetter.
Norges Bank kan godkjenne følgende aktiva som sikkerhet for lån:
Norges Bank kan i særlige tilfelle godta andre aktiva som sikkerhet eller fravike kravet til sikkerhet.
Hurtigløp på skøyter under Vinter-OL 2010
Hurtigløp på skøyter i Vinter-OL 2010 ble avholdt i Richmond Olympic Oval i perioden 13. til 27. februar 2010.
Medaljer
* = Medaljevinnende lagtempolag. Se resultatene for lagtempo herrer og damer.
Beste utøvere medaljer
* = Var med på medaljevinnende lagtempolag se resultatene for lagtempo herrer og damer.
Ved lik plassering er sorteringen gjort alfabetisk på nasjoner deretter etternavn på utøver.
500 m
Dato: 15. februar
For full resultatliste, se Resultatliste 500 m <br style="clear:both;" />
1000 m
Dato: 17. februar
For full resultatliste, se Resultatliste 1000 m
<br style="clear:both;" />
1500 m
Dato: 20. februar
For full resultatliste, se Resultatliste 1500 m
<br style="clear:both;" />
5000 m
Dato: 13. februar
For full resultatliste, se Resultatliste 5000 m
<br style="clear:both;" />
10000 m
Dato: 23. februar For full resultatliste, se Resultatliste 10000 m <br style="clear:both;" />
Lagtempo
Dato: 26. februar (kvartfinaler og semifinaler) og 27. februar (finaler)
For full resultatliste, se Resultatliste Lagtempo <br style="clear:both;" /> * Løpere som ikke deltok i finalen, men som mottak medalje. <br style="clear:both;" />
500 m
Dato: 16. februar
For full resultatliste, se Resultatliste 500 m
<br style="clear:both;" />
1000 m
Dato: 18. februar
1500 m
Dato: 21. februar
3000 m
Dato: 14. februar
For full resultatliste, se Resultatliste 3000 m <br style="clear:both;" />
5000 m
Dato: 24. februar
For full resultatliste, se Resultatliste 5000 m <br style="clear:both;" />
Sugartime
«Sugartime» er en amerikansk sang, skrevet av Charlie Phillips og Odis Echols. Den ble publisert i 1958. The McGuire Sisters spilte inn sangen. Den ble utgitt på singlen Coral CK-3604 og ble den største hitversjonen.
Sigurd Akre-Aas
Sigurd Akre-Aas (født 12. juni 1897 i Rendalen, død 18. juni 1968) var en norsk kjøleingeniør, mest kjent som to ganger OL-fekter og vinner av mange norske mesterskap i fekting.
Sugartime
Norske versjoner
Otto Nielsen og Kari Irwin Abrahamsen har skrevet norske tekster.
Sigurd Akre-Aas
Han representerte Oslo Fekteklub. Etter å ha innkassert et titall seire både nasjonal og i nordiske mesterskap, fortsatte han på landslaget frem til den andre verdenskrigs utbrudd, og var aktiv så sent som i 1946 da han var meldt på i sabel ved en turnering i København.
I det private jobbet Sigurd på 1930-tallet som kjøleteknisk ingeniør og fant også opp diverse innretninger for husholdninger. I 1946 startet han endog eget firma i denne bransjen, det fikk navnet Moderne Kjøling A/S. Han ble kjent i media da han i 1948 stod bak kjøleanlegget i det som på den tiden var innovative kjølevogner som fraktet fisk fra Ålesund til Oslo. Det ble i 1949 kjent at Kværner Brug (der Akre-Aas hadde vært ansatt) produserte de fem av Landbruksdepartementet finansierte kjøledisker som Akre-Aas hadde utviklet og patentert for utprøving i distriktene. Akre-Aas patenterte også minst en av sine innretninger.
Han var sønn av disponent Sæming Sæmingsen Utstu Akre (1858–1936) og Marit Embretsdatter Aas (1864–1955), begge fra Rendalen i Østerdalen, der han selv da også ble født. Senere flyttet de til Kristiania. I 2010 ble det rapportert at John Akre-Aas var disponent og at familiefirmaet Moderne Kjøling var landets største kjølegrossist. Sigurds farmor Berte var søster av Jacob Eriksen Haarset.
Corona (Queens)
Corona er en tett befolket bydel i Queens i New York City.
Idrimi
Idrimi var konge av Alalakh i det 15. århundre f.Kr. Han var en semittisk sønn av kongen av Aleppo som hadde blitt avsatt av Barattarna, konge av Mitanni. Likevel lyktes han i å gjenvinne sin plass og ble anerkjent som en vasall av Barattarna. Idrimi grunnla kongedømmet Mushki, og styrte fra Alalakh som en vasall til Mitanni. Han invaderte de hetittiske territorier i nord, noe som resulterte i en avtale med landet Kizzuwatna.
Innskriften på statuen av Idrimi er en biografi, skrevet i jeg-form.
Douglas Bader
Douglas Robert Steuart Bader (født 21. februar 1910 i St John's Wood, død 5. september 1982 samme sted) var en britisk flyver og offiser. Han utmerket seg som jagerflypilot i Royal Air Force under andre verdenskrig, der han fløy Hawker Hurricane og Supermarine Spitfire. Douglas Bader ble et symbol på britisk kampvilje, mens hans brutale ærlighet koblet med stor energi og entusiasme medførte beundring og frustrasjon hos både over og underordnede.
Bader meldte seg for tjeneste i RAF i 1928, men under en flyvning i 1931 styrtet flyet og han måtte amputere begge leggene, etter det ble han dimittert. Ved utbruddet av andre verdenskrig meldte han seg til tjeneste og lyktes, via sine forbindelser, å bli tatt inn som jagerflyver og var aktiv under den tyske invasjonen av Frankrike og særlig ved slaget om Storbritannia.
Bader ble kreditert 22 tyske nedskytninger før han selv ble skutt ned over Frankrike i august 1941. Han satt resten av krigen i tysk krigsfangenskap, etter et flukforsøk i 1942 ble han flyttet til Colditz slott. Et knapt år etter freden avsluttet Bader den militære karrieren, resten av sitt yrkesaktive liv arbeidet han for Royal Dutch Shell.
Oppvekst
Douglas Bader ble født 21. februar 1910 i St John's Wood, London, andre sønn av major Frederick Roberts Bader som tjenestegjorde ved Corps of Royal Engineers og hans kone Jessie. De to første årene av sitt liv tilbrakte han hos slektninger på Isle of Man, da resten av familien returnerte til farens tjenestested i India etter fødselen. To år gammel ble Douglas Bader gjenforent med sine foreldre i India, ett år etter flyttet familien tilbake til London. Faren tjenestegjorde under første verdenskrig, ble såret i 1917 og døde i 1922 på et sykehus i Saint-Omer av komplikasjoner etter skaden. Hans mor giftet seg raskt på ny, med presten Ernest William Hobb og Douglas Bader vokste opp på prestegården i landsbyen Sprotborough, nær Doncaster, West Riding of Yorkshire, nå South Yorkshire.
Douglas Bader gikk på Temple Grove Prep School, i Eastbourne og deretter ved St Edward's School, Oxford, hans senere flygerkolleger Guy Gibson og Adrian Warburton gikk også der. Bader ble tilbudt en plass ved Oxford University men avslo da han foretrakk Cambridge University. Han var svært sportsinteressert og spilte både cricket og rugby i studietiden, selve studiene interesserte han mindre. Siden han hadde mistet sin far grunnet første verdenskrig ble han fulgt opp av rektor ved St. Edward's, Henry E. Kendall og med Kendalls hjelp klarte han eksamen og kvalifiserte seg til å bli tatt opp som kadett ved Royal Air Force College Cranwell.
Kadett i RAF
I 1928 meldte Bader seg til tjeneste ved Royal Air Force College Cranwell i det landlige Lincolnshire. Den 13. september 1928 foretok Bader sin første flyvning med sin instruktør, Flying Officer W. J. «Pissy» Pearson i en Avro 504. Bader fløy solo etter bare 11 timer og 15 minutter instruksjon og hans første solotur var 19. februar 1929, fulgt av Flight Lieutenant (senere Air Marshal Sir) Douglas MacFayden.
Etter gjennomført utdannelse ble Bader tatt inn i No. 23 Squadron RAF den 26. juli 1930 hvor Bader ble stasjonert i Kenley, Surrey og fløy Gloster Gamecocks og kort etter det Bristol Bulldogs. Bader var en over gjennomsnittlig god flyver og en ivrig sportsmann, han spilte for RAFs cricket-team mot hærens i 1931.
I forbindelse med et besøk den 14. desember 1931 ved Reading flyklubb forsøkte Bader akrobatiske øvelser i lav høyde med sitt Bulldog Mk. IIA, K1676, fra 23 Squadron og flyet styrtet da venstre vinge berørte bakken. Bader ble tatt til Royal Berkshire Hospital hvor begge bena ble amputert, det ene over og det andre under kneet. Bader gjorde følgende lakoniske innføring i sin loggbok etter styrten:
Etter en lang rekonvalsensperiode ble Bader i 1932 overført til hospitalet ved RAF Uxbridge og trente hardt for å mestre de kunstige bena. Etterhvert gav treningen resultater og han ble i stand til å kjøre en spesialtilpasset bil, spille golf og danse. Under rekonvalesensen møtte han og forelsket seg i Thelma Edwards som arbeidet ved en lokal pub.
Bader fikk en mulighet til å vise at han fremdeles kunne fly da Air Under-Secretary Philip Sassoon i juni 1932 lot han ta av med en Avro 504 som han mestret til fulle. En påfølgende medisinsk undersøkelse viste at han var klar for aktiv tjeneste. I april 1933 fikk han imidlertid beskjed fra RAF at avgjørelsen var omgjort og i mai sluttet Bader i RAF og fikk seg en stilling ved Asiatic Petroleum Company (nå Shell) og giftet seg med Thelma Edwards samme år.
Andre verdenskrig
Da andre verdenskrig brøt ut i september 1939 brukte Bader sine forbindelser ved RAF Cranwell for å bli tatt inn i RAF som Flying Officer (løytnant), samme grad som han hadde hatt ved dimittering i 1933. På tross av motstand mot at han igjen skulle få fly var fikk han gjennomslag, og han ble klarert for operasjonell flyging i november 1939, og han ble stasjonert ved Central Flying School, Upavon for et oppfriskningskurs på moderne fly. Den 27. november 1939, åtte år etter ulykken fløy Bader igjen solo med en Avro Tutor. Så snart han var i luften klarte han imidlertid ikke å motstå fristelsen til å fly todekkeren opp-ned. Bader fortsatte trening med Fairey Battle og Miles Master (det siste trinnet i trening før Spitfire og Hurricane).
I februar 1940 ble Bader stasjonert ved No. 19 Squadron som var forlagt ved RAF Duxford ikke langt fra Cambridge, der den 29 år gamle Bader var betydelig eldre enn pilotkollegene. Geoffrey Stephenson, en gammel venn fra tiden ved Cranwell, var skvadronleder og det var her Bader fikk sin første erfaring med Spitfire. Det ble antatt at deler av Baders suksess som jagerpilot kom av at han ikke hadde ben. Piloter som ble utsatt for sterke g-krefter i luftkamper kunne miste bevisstheten når blodet fløt fra hjernen til andre deler av kroppen, som bena. Siden Bader ikke hadde noen ben, kunne han beholde bevisstheten lenger og han hadde derfor en fordel overfor sine pilotkolleger.
Slaget om Storbritannia
Etter flytokt over Dunkerque ble han beordret som sjef for No. 242 squadron mot slutten av juni 1940, de var oppsatt med Hurricane og stasjonert ved RAF Coltishall. Skvadronens flyvere besto av canadiere og under kampene i Frankrike hadde de hatt store tap så moralen var lav. På tross av innledende motstand mot den nye skvadronsjefen ble flyverne vunnet over av Baders sterke personlighet og utholdenhet, særlig i det å trenge gjennom byråkratiet slik at skvadronen igjen ble operasjonell. Ved etableringen av No. 12 Group RAF ble 242 squadron en del av denne stasjonert ved RAF Duxford.
Den 11. juli 1940 fikk Bader sin første nedskyting med sin nye skvadron. Været var dårlig og sikten var rundt en kilometer, Bader var alene på patrulje og ble dirigert mot et fiendtlig fly som fløy opp langs kysten av Norfolk. Bader fant flyet, identifiserte det som en Dornier Do 17 og angrep. Selv om flyets haleskytter besvarte ilden klarte Bader å skyte det ned. I august skjøt Bader ned nok en Do 17 og to Messerschmitt Bf 110 mens han i september skjøt ned ytterligere to Messerschmitt Bf 110, en Junkers Ju 88 og ytterligere en Do 17.
Bader var venn og støttespiller for sjefen for 12 Group, Air Vice-Marshal Trafford Leigh-Mallory, og støttet han i kampen for den kontroversielle Big Wing taktikken. Bader var en sterk kritiker av lederen av 11 Group, Air Vice-Marshal Keith Parks forsiktige linje overfor store tap. Park ble støttet av sjefen for RAF Fighter Command, Air Chief Marshal Sir Hugh Dowding.
Wing leader
I 1941 ble Bader forfremmet til Wing Commander (oberstløytnant) og ble en av de første «Wing Leaders». Han var stasjonert ved RAF Tangmere med 616 squadron og ledet sin gruppe Spitfire på tokt over Nordvest-Europa gjennom sommeren. En av hans «frynsegoder» var å ha initialene malt på flyet og det la grunnlaget for hans kallenavn på radio, «Dogsbody».
I løpet av året ble Baders gruppe utstyrt med Spitfire VB, som hadde to Hispano 20 mm maskinkanoner og fire maskingeværer. Bader insisterte imidlertid på å fly en Spitfire Mk. VA med åtte maskingeværer. Han insisterte på at disse var mer effektive mot andre jagerfly. Hans taktikk i angrep krevde et engasjement tett på motstanderen hvor han mente at maskingeværene med sitt mindre kaliber hadde større effekt. På den tiden hadde også RAFs forsøk med kanoner montert i vingene vist en rekke mangler noe som holdt tilbake en større bruk av våpenet. I august hadde Bader skutt ned 22,5 tyske fly, det halve var et fly som han delte det med en kollega og det gjorde at han hadde femte høyeste antall nedskutte fly i RAF.
Nedskyting og krigsfange
Den 9. august 1941 fløy Bader en Spifire Mk VA på en offensiv patrulje over franskekysten, på jakt etter Messerschmitt Bf 109 fra Abbeville eller Wissant. Like etter at Baders patrulje med fire Spitfire krysset kysten ble 12 Bf 109 observert i formasjon 2-3 000 fot under dem, og de fløy i samme retning. Bader stupte ned for raskt og bratt til å kunne sikte og avfyre sine våpen og unngikk såvidt å kollidere med en av dem mens han fortsatte stupet. Han flatet ut på 24 000 fot og de tre andre britiske Spitfirene var ikke å se. Bader så imidlertid noen Bf 109 et par nautiske mil foran og fløy ned under dem før han steg opp og skjøt ned en av dem. Han hadde akkurat åpnet ild mot en ny Bf 109 da han oppdaget to Bf 109 på hans venstre side. På dette tidspunktet fant han ut at det var bedre å returnere til basen, men rett etter ble halen på flyet skutt av, og han måtte hoppe ut over den franske kystbyen Le Touquet der han ble tatt som krigsfange.
Bader trodde i flere år etter at han hadde kollidert med en Bf 109, men det er også mulig at han ble skutt ned av et av de tyske jagerflyene, alternativt at han ble utsatt for feilaktig beskytning av et av egne fly.
Bader forsøkte å flykte fra sykehuset han ble lagt inn på etter nedskytningen og i løpet av de neste årene gjorde han flere fluktforsøk, så mange at tyskerne truet med å ta fra ham protesene. I august 1942 klarte Bader sammen med fire andre fanger å flykte fra Stalag Luft III, men flukten ble oppdaget og Bader ble fanget etter noen dager. Til sist ble Bader i august 1942 overflyttet til det fluktsikre Colditz slott hvor han ble inntil han og de andre fangene ble frigitt av 1st US Army den 15. april 1945. Bader anmodet raskt om ny flytjeneste, men det ble avslått.
Baders regler
Douglas Bader mente hans suksess som jagerflyver bygde på tre grunnregler, som han også delte med den tyske jagerpiloten Erich Hartmann
Etter krigen
Etter sin tilbakekomst til Storbritannia fikk Bader æren av å lede en formasjon på 300 fly over London i juni 1945 og ble senere forfremmet til Group Captain (Oberst). Han forble i RAF inntil februar 1946 da han gikk over i det sivile og begynte å arbeide for Royal Dutch Shell.
Bader var aldri redd for å hevde sin mening og ble kontroversiell med sine politiske utspill. Han var en solid konservativ og hans krasse utspill om ungdomskriminalitet, apartheid og Rhodesias avvisning av Samveldet (Bader var en ivrig støttespiller for Ian Smith) førte til mye kritikk mot han.
Etter sin første hustrus død giftet Bader seg den 3. januar 1973 med Joan Murray.
Bader fløy siste gang som pilot den 4. juni 1979, han hadde da logget 5 744 timer flytid, hans venn Adolf Galland fulgte Bader til pensjonistenes rekker. Hans arbeidsbelastning var stor og etter en middag i London Guildhall hvor Marshal of the RAF, Arthur Travers Harris' 90-årsdag ble markert døde Bader av hjerteinfarkt den 5. september 1982.
En rekke veier har blitt oppkalt etter Bader og på 60-årsdagen for Baders siste kamptokt avduket hans enke en statue over ham.
Utmerkelser
Bader ble i 1976 utnevnt til Knight Bachelor og derved adlet. Han fikk da rett til å føre tiltaleformen sir foran sitt navn. For sin krigsinnsats ble han tildelt Distinguished Service Order med barre og Distinguished Flying Cross med barre. Han ble i 1955 utnevnt til kommandør (CBE) av Order of the British Empire for sitt arbeide for handikappede.
Paracuru
Paracuru er en kommune i delstaten Ceará i nordøstregionen av Brasil.
Byen har gode surfeforhold på stranden, og mesteparten av turismen kommer på grunn av dette. Det holdes også forskjellige surfemesterskaper i Paracuru. Byen har kun én bank på de ca. 30,000 innbyggerne. Nærmeste storby er Fortaleza, 84 km unna.
Guvernementet Kafr El Sheikh
Kafr ash Shaykh er et guvernement som ligger nord i Egypt. Hovedstaden i byen er Kafr el-Sheikh.
Stedet ligger i Nildeltaet, ca. 134 km nord for den egyptiske byen Kairo. Per 2006 hadde området en befolkning på over 2,6 millioner innbyggere og et areal på over 3400 km².
Etel Sánchez
Etel Sánchez (født 23. august 1989) er en argentinsk synkronsvømmer. Hun representerte landet sitt under Sommer-OL 2012 i London, der hun ble nummer 22 i duett sammen med tvillingsøsteren Sofía Sánchez.
Søffren Oellssen
Søffren Oellssen («Søren Olsen») var en danskfødt treskjærer og «bilthugger» som levde og virket i Bergen fra 1630-årene. Han var født i Odense, og fikk borgerbrev i Bergen i 1636.
Hans navn knyttes til en serie treskulpturer i Mariakirken i Bergen,  og til altertavla i Værnes kirke i Trøndelag.
Samantha Murray
Samantha Murray (født 25. september 1989) er en britisk femkjemper. Hun representerte landet sitt under Sommer-OL 2012 i London, der hun tok sølv.
Tobias Michael
Tobias Michael (1592–1657) var en tysk komponist og thomaskantor.
Liv og verk
Michael var sønn av den fransk-flamske renessansekomponisten Rogier Michael (1552–1619).
Etter Michael er to bind med motetter og kirkekonserter under tittelen «Musikalische Seelenlust» (1634–1637) bevart. Også noen seks- til åttestemmige leilighetsverk, hovedsakelig konserterende motetter til gravferder og bryllup, er bevart. Stilmessig tilhører Michaels musikk den den venetianske skole, en stilretning som var svært utbredt i Tyskland på Michaels tid.
Tobias Michael slet med dårlig helse og skrev motettene til sin egen gravferd flere år før sin død.
Tottenham Hotspur Stadium
Tottenham Hotspur Stadium er hjemmebanen til det engelske fotballaget Tottenham Hotspur. Det ligger i Tottenham-området nord i London, og åpnet 3. april 2019. Utviklingen av hele området kalles Northumberland utviklingsprosjekt og stadionet var en del av prosjektet.
Om stadionet
Den første kampen ble spilt mot og Tottenham vant 2-0 etter mål av Son Heung-min og Christian Eriksen. Gressmatten er lagt på treplater som kan trekkes ut av stadion ved behov. Under er det kunstgress slik at det kan spilles amerikansk fotball der. Det er også mulig å arrangere konserter og andre arrangementer på stadionet. Tribunene er bygget med 35 graders vinkel slik at tilskuerne sitter så nær banen som mulig. Seksjonen i søndre kortside er sammenhengende fra banen til taket og har plass til 17,500 tilskuere. Bygningen inkluderer også et hotell med 180 rom,. et mikrobryggeri og en 65 meter lang bardisk.
Historikk
Northumberland-prosjektet startet i 2012, men byggingen av selve stadionet startet først i 2015. Det ble bygget i to etapper hvor den første skjedde mens laget fortsatt spilte på White Hart Lane og det nye stadionet ble bygget på utsiden. Tottenham spilte tidligere på stadionet White Hart Lane siden 1899. Høsten 2008 offentliggjorde klubben prosjektet Northumberland utviklingsprosjekt for området rundt White Hart Lane hvor et nytt stadion er sentralt i utviklingen. Det gamle stadion hadde en kapasitet på 36,000 og 22,000 stod på venteliste for sesongkort. White Hart Lane ble revet etter 2016-17 sesongen og Tottenham spilte sine kamper på Wembley Stadium mens det nye stadionet ble bygget.
Det skulle ha vært fire test-kamper i august og september 2018 og den første kampen skulle være mot i september 2018, men forsinkelser hindret dette. NFL skulle ha spilt kamp der i oktober 2018, men denne kampen ble flyttet til Wembley. Grunnen til forsinkelsen var problemer med kritiske sikkerhetssystemer.
Annen bruk av stadionet
NFL inngikk i 2015 en 10-års kontrakt med Tottenham om å spille på det nye stadionet. Egentlig skulle den første kampen blitt spilt i 2018, men på grunn av forsinkelser med byggingen, ble den første kampen spilt 6. oktober 2019 da Oakland Raiders vant 24-21 over Chicago Bears. Det er helt separate garderober og innganger for fotball og NFL.
I 2019 inngikk de en avtale på fem år med rugby union-laget Saracens om å spille én kamp i sesongen på stadionet. . Saracens holder også til i Nord-London, men har et mindre stadion hvor de spiller til vanlig.
Haitian Health Foundation
Haitian Health Foundation (HHF) er en amerikansk ideell organisasjon som arbeider på landsbygda sørvest i Haiti for å gi helsetjenester, utviklingshjelp, nødhjelp og utdanning.
HHF er støttet av private donorer, USAID og andre ikke-statlige organisasjoner, i tillegg til at de får støtte gjennom at folk leverer klær, gjenstander og lignende, og de frivillige som arbeider for organisasjonen. Hovedkvarteret deres ligger i Norwich i Connecticut, og den nåværende direktøren er Jeremiah J. Lowney, som også grunnla organisasjonen. Den nåværende daglige lederen er E. Marilyn Lowney.
Astri Knudsen Bech
Astri Knudsen Bech (født Astri Knudsen 1950) er en norsk tidligere håndballspiller.
Hun spilte 103 landskamper i perioden februar 1970 og desember 1977 og skåret 69 mål. Både i 1971, 1973 og 1975 var hun med på Norges lag i Håndball-VM, det siste som kaptein på laget. Hun spilte for Kjelsås IL fra 1967 til hun la opp som aktiv utøver i 1980.
I 1999 mottok hun Håndballstatuetten fra Norges Håndballforbund.
Yottameter
Yottameter er en SI-enhet for måling av avstand. En yottameter er lik 1024 meter. Symbolet for yottameter er Ym.
Og motsatt:
Michel Vion
Michel Vion (født 22. oktober 1959 i Moûtiers) er en tidligere fransk alpinist.
Uten at han hadde oppnådd noen seirer i verdenscupen, vant Vion gull i kombinasjonsøvelsen under VM 1982 i Schladming, foran sveitseren Peter Lüscher.
I 1985 oppnådde Vion karrierens eneste verdenscupseier, da han gikk til topps i kombinasjonsøvelsen i Wengen. Michel Vion ble fransk mester i storslalåm i 1978, og vant utfortittelen i 1981 og 1984.
Zettameter
Zettameter kunne blitt brukt til å måle intergalaktiske avstander (avstander mellom galakser), men astronomer har lange tradisjoner for heller å bruke lysår og parsec.
Og motsatt:
Le Nouvelliste
Avisa ble grunnlagt i 1898 av Guillaume Chéraquit, opprinnelig under navnet Le Matin, men ble Le Nouvelliste femten måneder senere. Trykkinga var det Chéraquits venn Henri Chauvet som sto for. I dag er Le Nouvelliste den eldste og største dagsavisen i landet.
Jan Wouters
Jan Jacobus Wouters (født 17. juli 1960 i Utrecht) er en nederlandsk tidligere fotballspiller (defensiv midtbane). Han ble kåret til årets spiller i Nederland i 1990.
Wouters har spilt på en rekke klubber, inkludert PSV Eindhoven, FC Utrecht, Bayern München og Ajax Amsterdam. Han spilte også 70 kamper og scoret fire mål for, og spilte en vesentlig rolle da Nederland vant EM i fotball 1988. Wouters spilte i hovedsak defensiv midtbane, som delvis forklarer et lavt antall mål for landslaget.
Paraipaba
Paraipaba er en kommune i delstaten Ceará i nordøstregionen av Brasil.
Dinah Washington
Dinah Washington (opprinnelig Ruth Lee Jones, født 29. august 1924 i Tuscaloosa, død 14. desember 1963 i Detroit) var en amerikansk sangerinne og pianist.
Giancarlo Adami
Giancarlo Adami (født 29. september 1982) er en italiensk tidligere skihopper som representerte G.S. Forestale. Han konkurrerte internasjonalt i årene 1994–2005.
I VM i Predazzo (Val di Fiemme) i 2003 ble han nummer 50 og sist i storbakkerennet, og var på Italias lag som kom på 10. plass av 13 lag i lagkonkurransen. Han greide ikke å kvalifisere seg til rennet i normalbakken. I VM i skiflyging i Planica 2004 ble han nummer 53 og nest sist. Han deltok i kvalifisering til flere renn i verdenscupen og sommer-Grand Prix, men nådde aldri til hovedrennene - heller ikke i den tysk-østerrikske hoppuka, der han deltok i 2002/03 og 2003/04. Han var på Italias lag i to lagkonkurranser i verdenscupen; både i Oslo 8. mars 2003 og i skiflygingsbakken i Planica 13 dager senere ble det 8. plass, henholdsvis nest sist og sist.
Dinah Washington
Hun har vært omtalt som den «mest populære sorte kvinnelige plateartisten på 1950-tallet». Washington var først og fremst en jazzvokalist, men opptrådte og gjorde innspillingen innenfor en rekke genre, inkludert blues, R&B og tradisjonell populærmusikk.
Giancarlo Adami
Adami konkurrerte mest i den mellomeuropeiske juniorturneringen Alpen Cup og kontinentalcupen, begge deler med beskjeden suksess. Best sammenlagt i kontinentalcupen var 131. plass i vintercupen 2003/04. I den tyske Schwarzwälder Springertournee, som var en del av kontinentalcupen, ble han nummer 34 sammenlagt i 2001/02. Hans beste plassering i enkeltrenn i kontinentalcupen var 11. plass i normalbakken i Vikersund 16. mars 2002.
Etter at han avsluttet den aktive karrieren, har han i noen grad konkurrert i veteranrenn. I 2017 fikk han bronsemedalje i kombinert og sølv i hopp K90 i klasse 30–35 år under veteran-VM i Villach.
Canada under Sommer-OL 1952
Canada under Sommer-OL 1952. 107 sportsutøvere fra Canada deltok i 13 grener under Sommer-OL 1952 i Helsingfors. Canada kom på 21.-plass med en gull- og to sølvmedaljer. William Parnell var Canadas flaggbærer under åpningsseremonien.
Jan Tyriberget
Jan Tyriberget (født 16. mars 1942) var ordfører i Stange for Arbeiderpartiet fra 1983 til 2007. Han hadde da sittet nest lengst i ordførerstolen på landsbasis, kun slått av Henning Myrvang, ordfører i Sør-Odal.
Szofi Kiss
Szofi Kiss (født 17. januar 1995) er en ungarsk synkronsvømmer. Hun representerte landet sitt under Sommer-OL 2012 i London, der hun ble nummer 21 i duett.
Kon-Boot
Kon-Boot er et programvareverktøy som lar brukere omgå Microsoft Windows- og Apple macOS-passord (Linux-støtte er utdatert) uten varige eller vedvarende endringer i systemet det blir kjørt på. Det er også det første rapporterte verktøyet som kan omgå Windows 10 online (live)-passord og støtte både Windows- og macOS-systemer.
Historie
Kon-Bot ble opprinnelig designet som et bevis på konseptet gratis sikkerhetsverktøy, primært for folk som ofte glemmer sine passord. Hovedideen var å la brukerne logge seg på måldatamaskinen uten å vite riktig passord og uten å foreta vedvarende endringer i systemet det kjøres på.
Den første Kon-Book utgivelsen ble kunngjort på mailinglisten DailyDave i 2008. Versjon 1.0 (gratisvare) tillot brukere å logge inn på Linux-baserte operativsystemer og omgå autentiseringsprosessen (som gir tilgang til systemet uten adgang til passordet).
I 2009 kunngjorde forfatteren av programvaren Kon-Boot for Linux og 32-bit Microsoft Windows-systemer. . Denne utgaven ga ekstra støtte for å omgå passord for Windows systemer på alle Windows-operativsystemer fra Windows Server 2008 til Windows 7. Denne versjonen er fremdeles tilgjengelig som freeware
De nyeste Kon-Boot-utgivelsene er kun tilgjengelige som kommersielle produkter og blir fortsatt vedlikeholdt. Gjeldende versjon (3.1) kan omgå passord på følgende operativsystemer:
Teknologi
I motsetning til tilbakestillingsverktøy for passord som endrer ikke Kon-Boot system- og SAM-filer. Alle endringene er midlertidige og forsvinner etter omstart av systemet.
Forebygging
Brukere som er bekymret for verktøy som Kon-Boot kan bruke programvare for kryptering som for eksempel FileVault, BitLocker eller, da Kon-Boot ikke kan omgå diskkryptering. . BIOS-passord og aktivert SecureBoot -funksjon er også mulige forebyggingstiltak.
6. etappe av Vuelta a España 2019
6. etappe av Vuelta a España 2019 gikk fra Mora de Rubielos til Ares del Maestrat 29. august 2019.
Jesús Herrada vant etappen og Dylan Teuns overtok sammenlagtledelsen. Fire mann måtte bryte etter en velt, blant dem Nicolas Roche og Rigoberto Urán som lå på femte- og sjetteplass sammenlagt.
Luo Yutong
Luo Yutong (født 6. oktober 1985) er en kinesisk stuper, som spesialiserer seg i synkronstup. Han representerte landet sitt under Sommer-OL 2012 i London, der han tok gull.
2. divisjon fotball for menn 2021
2. divisjon fotball for menn 2021 (også kalt PostNord-ligaen 2021) bestod av 28 lag fordelt på to avdelinger.
Opp- og nedrykk
Opprykk: og  Nedrykk:, , , ,  og
Vladislav Galkin
Vladislav Borisovitsj Galkin (Владислав Борисович Галкин) (født 25. desember 1971, død 25. februar 2010) – var en russisk skuespiller.
Fjordalléen (Oslo)
Fjordalléen (1-7, 2-22) er en gate på Aker Brygge i Oslo. Den går mellom Bryggetorget og Stranden.
Navnet ble tatt i bruk i 1993.
Terqa
Terqa er navnet på en oldtidsby som ble oppdaget på det arkeologiske stedet Tell Ashara ved bredden av midtre Eufrat i guvernementet Dayr az-Zawr i Syria. Det ligger omtrent 80 km fra dagens nasjonalgrense med Irak. Navnet Terqa hadde blitt til Sirqu i nyassyrisk tid.
Historie
Lite er kjent om byens tidligste historie, men den var en betydelig enhet selv i tidlig dynastisk tid.
På 1800-tallet f.Kr. var den under kontrollen til Shamshi-Adad I, en tidlig konge i Assyria, fulgt av byen Mari i tiden til Zimri-Lim på 1700-tallet f.Kr., og deretter av Babylon etter ble beseiret av Hammurabi fra det første babylonske dynasti.
Terqa ble den ledende byen i kongedømmet Khana/Hana etter at Babylon fikk tilbakegang. Senere falt Terqa innenfor innflytelsen til kassittiske dynastiet til Babylon og til sist underlagt det nyassyriske riket. En stele til den assyriske kong Tukulti-Ninurta II fra 800-tallet f.Kr. er blitt avdekket i Terqa.
Hovedguden i Terga var Dagan, opprinnelig en assyrisk-babylonsk fruktbarhetsgud som utviklet seg til en betydelig nordvestlige semittisk gud.
Arkeologi
Hovedsetet for byen er på rundt 20 acre eller 8,1 hektar i størrelse og har en høyde på 18 meter. Levningene av Terqa er delvis dekket av dagens moderne by Ashara, noe som begrenser mulighetene for undersøkelser.
Stedet ble kortvarig utgravd av E. Herzfeld i 1910. Tre år senere, i 1923 ble det gravd i fem dager ved François Thureau-Dangin og P. Dhorrne.
Det er avdekket 550 leirtavler med kileskrift fra Terqa som blir oppbevart ved museet Deir ez-Zor. Blant det som er avdekket ved Terqa er:
Litteratur
Soltysiak, A. (2002): ''Human Remains from Tell Ashara – Terqa. Seasons 1999-2001. A Preliminary Report'', Athenaeum, 90, no. 2, s. 591–594
Guvernør
En guvernør er vanligvis en embetsmann eller politiker som leder administrasjonen (eller regjeringen) i en koloni, delstat, provins eller annen ikke-suveren politisk enhet. Ordet kommer fra latin gubernare, «å styre», og det var først i bruk i de romerske provinsene. Ordet har også blitt brukt som betegnelse for andre embeter/verv av denne typen i ettertiden, både som offisiell tittel (eller del av en tittel) og som en generell betegnelse i allmennspråket.
Betegnelsen generalguvernør har noen ganger blitt brukt, ofte om en guvernør som styrer et større område med flere guvernører under seg, eller som en militær tittel. En stedfortredende guvernør kalles viseguvernør. Noen ganger kalles stillingen deskriptivt militærguvernør. Det finnes en rekke lignende stillinger, slik som visekonge (som oftest innehatt av kongelige personer), sysselmann, lensmann (lensmottager), amtmann, fylkesmann og lignende.
Canada
Ettersom Canada er et konstitusjonelt monarki, er generalguvernørens oppgaver først og fremst seremonielle, og den reelle politiske makta ligger i parlamentet. Offisielt utnevnes generalguvernøren av dronningen, men dette er likevel alltid den personen som blir foreslått av den kanadiske regjeringen.
De kanadiske provinsene (Alberta, Britisk Columbia, Manitoba, New Brunswick, Newfoundland og Labrador, Nova Scotia, Ontario, Prince Edward Island, Quebec og Saskatchewan) har hver sin viseguvernør (lieutenant governor / lieutenant-gouverneur(e)) som statsoverhodets stedlige representant. Disse utpekes av generalguvernøren etter forslag fra statsministeren. Tilsvarende embete i territoriene (Nordvestterritoriene, Nunavut og Yukon) har tittelen kommisjonær (commissioner).
Cuba
Se Guvernør (Cuba).
Mexico
I Mexicos forente stater er guvernør (gobernador) tittelen for overhodet for hver av de 31 delstatene. Guvernørene velges ved direkte valg for en periode på seks år.
Nederland
I Nederlandske provinsen Limburg heter Kongens kommissær semi-offisielt guvernør.
Norge
Det norske embetet «statsforvalter» heter «County Governor» på engelsk.
Tyrkia
I Tyrkia finnes det egne guvernører, for hver av de 81 provinsene i landet. Guvernørene velges slik at innenriksminister anbefaler og dette godkjennes av presidenten.
Guvernør
I USA er guvernøren øverste valgte leder av den utøvende makt i hver av de femti delstatene og i de oversjøiske territoriene (Amerikansk Samoa, Guam, Nordmarianene, Puerto Rico og De amerikanske Jomfruøyer). Vedkommende er ikke direkte underlagt de føderale myndighetene, men er det politiske og seremonielle overhodet for området.
USA er i prinsippet ei sammenslutning av uavhengige stater. Den føderale regjeringa har bare myndighet på klart definerte områder, og delstatene er suverene på alle andre felt. Lovverket varierer en god del fra stat til stat, og det er derfor også variasjoner i hvilken myndighet guvernøren har og hvordan denne kan utøves.
Som leder av delstatens (eller territoriets) regjering vil guvernøren ha innflytelse på økonomi, lovgivning og embetsutnevnelser. Hvor sterk innflytelsen er, vil avhenge både av lokalt lovverk og av forholdet til deltatsforsamlinga. Guvernøren er øverstkommanderende for Nasjonalgarden (dersom denne ikke er satt under føderal kontroll), og kan i visse sammenhenger benåde eller redusere straff for straffedømte.
Alle guvernørene kan legge ned veto mot lover vedtatt av delstatsforsamlinga. I Alabama, Kentucky og Tennessee kan vetoet overstyres ved ny beslutning med simpelt flertall. I de øvrige statene kreves det enten to tredelers eller tre femdelers flertall for å overstyre et veto. I alle statene unntatt Oregon, Massachusetts, Alaska og Wisconsin kan guvernøren utpeke et midlertidig medlem av USAs senat, dersom et sete blir ledig.
Som «statsoverhode» har guvernøren også seremonielle plikter.
[[Fil:US Governor Term Limits.svg|right|425px|thumb|USAs guvernører, maksimum antall valgperioder per 2009
{{legend|#760034|En, kan gjenvelges igjen etter fire år ute}} {{legend|#aa8811|To, absolutt}} {{legend|#d0b011|To, kan sitte åtte av 16 år}}
{{legend|#ffdd11|To, kan gjenvelges igjen etter fire år ute}} {{legend|#004400|Ingen grense (to års valgperiode)}} {{legend|#388c00|Ingen grense}} ]] Alle de 55 guvernørene er folkevalgte for en periode på fire år, unntatt i New Hampshire og Vermont, der perioden er to år. Valg skjer alltid på første tirsdag etter første mandag i november (altså mellom 2. og 8. november), bortsett fra i Louisiana, men årssyklusen varierer: Kartet til høyre viser hvilke regler som gjelder for gjenvalg i de enkelte statene.
Viseguvernør
Måten viseguvernøren (lieutenant governor) velges på, finnes også i ulike varianter:
Tidligere bruk av guvernørtittelen
Guvernørtittelen var også i bruk før USA blei en selvstendig stat. Guvernørene representerte da (den britiske) monarken og hadde den utøvende makt på vegne av denne. Til tider ble de valgt av de lovgivende koloniforsamlingene, men i åra opp mot revolusjonskrigen var det vanlig med direkte utnevnelse.
Før de ble medlemsstater i USA, hadde mange områder status som territorier administrert av den føderale regjeringa. I disse var det da guvernører utpekt av presidenten og godkjent av Senatet. Dette var også lenge tilfelle for guvernørene i de oversjøiske territoriene.
Pil Dahlerup
Nanna Pil Høgsbro Dahlerup (født 2. februar 1939 i Kerteminde) er en dansk litteraturhistoriker, dosent, dr. phil.
Pil er vokst opp på Kerteminde, siden Testrup Højskole sammen med sine to søstre Ulla og Drude, hvor foreldrene, høyskoleforstander Erik Dahlerup og lektor Elin Høgsbro Appel var lærere. I 1966 ble hun ansatt ved Københavns Universitet, fra 1989 som dosent.
Jenny Palmqvist
Jenny Palmqvist (født 2. november 1969) er en svensk fotballdommer. Hun har blant annet dømt OL i 2004, da hun dømte finalen mellom USA og Brasil. Under OL i 2008 dømte hun kvartfinalen mellom USA og England. Hun dømte også i EM 2009 og VM 2011.
Biografi
Jenny Palmqvist ble født i Sør-Korea, men vokste opp hos adoptivforeldre i Falköping i Sverige. Hun jobbet som avdelingsleder i et innredningsfirma i Alingsås, men ble i 2009 ansatt i det svenske fotballforbundet som dommer.
Hun dømte sin første kamp i 1996 og ble året etter godkjent som dommer i svensk 1. divisjon. I 1999 ble hun godkjent som dommer i Damallsvenskan, hvor hun har dømt over 140 kamper. Parallelt dømte hun også i 3. divisjon for herrer. I 2005, 2010 og 2011 ble hun «Årets kvinnelige dommer» i Sverige. I 2002 fikk hun FIFA-sertifikat. Da hun i 2004 dømte finalen mellom USA og Brasil i OL, forstuet hun foten. Da kampen måtte ha ekstraomganger, måtte hun overlate dømmingen til sin dommerkollega Dianne Ferreira-James fra Guyana.
Ringsaker kirke
Ringsaker kirke er en steinkirke som ligger i Ringsaker kommune i Innlandet fylke. Kirken sto ferdig i midten av 1100-årene og er viet til Hellig Olav.
Opprinnelig var det en treskipet basilika med et kraftig tårn uten spir, omtrent som Gamle Aker kirke. Den ble omgjort til korskirke da tverrskipene ble tilføyd og koret utvidet i gotikk på 1200-tallet, tårnspiret (68 m) ble reist i 1652 og ble utbedret i 1694. Stilistisk er kirken nært beslektet med Gamle Aker kirke, Nikolaikirken på Gran, Hoff kirke på Toten og den gamle domkirken på Hamar. Stilidealet var Hallvardskatedralen som lå nordøst for Oslo torg i Gamlebyen i Oslo, og som ble reist på begynnelsen av 1100-tallet. Felles for disse er blant annet en streng enkelhet med lite ornamentikk.
Bygningen
Byggverket er i kalkstein og har 400 godkjente plasser. Kirken er prostesetet i Ringsaker prosti og menighetskirken for Ringsaker sokn.
Tårnspiret rager 64 meter til værs. Det første spiret ble reist sommeren 1652 av Werner Olsen. Dette blåste ned i 1669 og nytt spir ble bygd av Iver Helmen fra Gran på Hadeland i 1694. Spiret ble restaurert i 1884.
Kirken var en viktig pilegrimskirke inntil reformasjonen da pilegrimsvandringene ble forbudt. I nyere tid er den ofte besøkt av vår tids pilegrimsvandrere, og den er en flittig besøkt turistkirke med gjester fra inn- og utland. Kirken er kjent for sin fremragende akustikk. Konsertvirksomheten er stor med vekt på klassisk kirkemusikk, og kirken brukes ofte til musikkinnspillinger. Oslos domkantor Terje Kvam karaktiserer Ringsaker kirke som det fineste rom for kirkemusikk på Østlandet.
Interiør
Kirkens klenodium er et enestående alterskap – «Ringsaker kirkes herlighet» – med 127 forgylte figurer utført i Antwerpen av Robert Moreau omkring 1520. Alterskapet ble skjenket kirken av den siste katolske og første lutherske sogneprest, magister Ansten Jonsson Skonk. Korsfestelsesscenen er fremstilt på samme måte som i det yngre alterskapet i Roskilde domkirke. De to store lysestakene på alteret er fra 1540 og er en gave fra de to adelsfamiliene Brochenhus og Gyldenhorn som eide storgarder i Ringsaker. Biskop Jens Nilssøn skrev i sin visitasbok at det ikke fantes skjønnere alterskap i Norge. En bok om alterskapet ble skrevet av dr.philos. Sigurd Grieg og utgitt i 1955. Grieg konkluderte med at Robert Moreau i Antwerpen var opphavsmann til skapet, blant annet basert på sammenligning med alterskapet i Oplinter. Vår tids beste kjenner av alterskapets ikonografi er professor Gunnar Danbolt.
Prekestol, døpefont og dåpshus skåret av Christiania-kunstneren Lars Jensen Borg i 1704, alle tre bemalt av Hans Brun. Dåpshuset ble fjernet fra kirken i 1865, senere innlemmet i Nordiska museet i Stockholm og deponert i kirkeavdelingen i Norsk Folkemuseum siden 1937.
Et kalkmaleri som sannsynligvis forestiller Hellig Olav er avdekket i korets krysshvelv, og det finnes dørringer fra middelalderen i vestportalen og døren fra høykoret til sakristiet.
Et epitafium fra 1632 finnes i søndre tverrskip hvor det også henger 12 presteportretter, blant dem Mathias Stoltenbergs portrett av den herostratisk berømte G. G. G. Bergh som utvilsomt er modell for sogneprest Lind i Tryggve Andersens roman I cancelliraadens dage fra 1897.
Kirkens glassmalerier er utført 1959 av kunstneren Borgar Hauglid med jomfru Maria som motiv i nordre tverrskip og St. Olav i søndre tverrskip. Han har også laget glassmaleriene i kirkens kor og sakristi. Nordre tverrskip er fra 2009 innredet som et Mariakapell med en julekrybbe ved fondveggen.